OpenLLM-France/wikimedia huggingface dataset:
# Guerra russosueca

«Guerra russosueca» té aquests significats:
L'expressió guerra russosueca s'aplica a qualsevol de les guerres que han tingut lloc històricament entre Suècia i Rússia:
| Guerra | Notes |
| Guerres sueconovgorodenses | Una sèrie de conflictes als segles xii i xiii. |
| Guerra russosueca (1495-1497) | Resultat d'una aliança entre Ivan III de Rússia i Joan I de Dinamarca. |
| Guerra russosueca (1554–1557) | Preludi de la Guerra de Livònia. |
| Guerra de Livònia (1558–1582) | Lluita pel control de l'antiga Livònia en el territori de l'actual Estònia i Letònia. |
| Guerra russosueca (1590–1595) | Instigada per Borís Godunov amb l'esperança de guanyar el territori del Ducat d'Estònia. |
| Guerra d'Íngria (1610-1617) | Incloent un intent de posar un duc suec al tron de Rússia. |
| Guerra russosueca (1656–1658) | Part de la Segona Guerra del Nord. |
| Gran Guerra del Nord (1700–1721) | Conflicte en el qual una coalició liderada pel Tsarat de Rússia va disputar amb èxit la supremacia de l'Imperi Suec al nord d'Europa Central i Europa Oriental. |
| Guerra russosueca (1741–1743) | També coneguda com a Guerra Russa dels Barrets. |
| Guerra russosueca (1788–1790) | Coneguda com a Guerra Russa de Gustau III a Suècia, i Guerra Sueca de Caterina II a Rússia. |
| Guerra finlandesa (1808–1809) | |

## Vegeu també

* Guerres del nord
* Guerra finlandesa (desambiguació)
# Thysanactis dentex

Thysanactis dentex és una espècie de peix de la família dels estòmids i de l'ordre dels estomiformes.

## Morfologia

* Els mascles poden assolir 18 cm de longitud total.

## Hàbitat

És un peix marí i d'aigües profundes que viu entre 100-1.000 m de fondària.

## Distribució geogràfica

Es troba al Pacífic i l'Atlàntic.

## Referències

* 1 2 3 FishBase (anglès)
* ↑ Gibbs, R.H. i M.A. Barnett, 1990. Melanostomiidae. p. 308-337. A: J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 1.
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Theo (cantant suec)

Theodor Haraldsson (17 de juliol de 2005), conegut artísticament com a Theo, és un cantant i personalitat de les xarxes socials suec. Anteriorment, era conegut com a Theoz.

## Biografia

Theodor Haraldsson va néixer el 17 de juliol de 2005 a Suècia. Va començar la seva carrera als onze anys a la plataforma de vídeos curts TikTok, que en aquell moment es coneixia com a Musical.ly, sota el pseudònim de "Theoz". Ràpidament va guanyar popularitat entre els usuaris més joves.

## Carrera musical

El 2022, Theoz va debutar al Melodifestivalen, el concurs de selecció nacional suec per a Eurovisió, amb la cançó "Som du vill" composta per Axel Schylström juntament amb la famosa cantant de heavy metal, Elize Ryd. Aquesta experiència va marcar un punt d'inflexió en la seva carrera musical i va augmentar la seva visibilitat a l'escena musical sueca.
El 2023, Theoz va tornar al Melodifestivalen amb la cançó "Mer av dig", descrivint-la com un "següent nivell" en comparació amb la seva participació anterior. Va afirmar que estava molt emocionat per la seva participació i que havia après molt de l'any anterior, cosa que el feia sentir-se més segur en la seva actuació.

## Canvi de nom i nou estil musical

El 2024, Theodor Haraldsson va anunciar que abandonava el seu pseudònim "Theoz" i passava a utilitzar el seu nom real, Theo. Aquest canvi també va venir acompanyat d'una evolució en el seu estil musical. En una entrevista amb el diari suec Aftonbladet, Theo va declarar que sentia que havia crescut molt musicalment, i que la seva veu també havia madurat molt.
Theo va llançar el seu primer senzill sota el nou nom, "Dagar som aldrig tar slut", una cançó que ell mateix descriu com a més madura en comparació amb la seva música anterior. Per primera vegada, Theo també es va involucrar en l'escriptura de les seves pròpies cançons.

## Influències

Theo ha mencionat que Benjamin Ingrosso és un dels seus models a seguir en la música i que és un gran fan d'Eurovisió. Algunes de les seves entrades preferides d'Eurovisió inclouen "SloMo" de l'artista catalana Chanel i "Fairytale" d'Alexander Rybak.

## Discografia

Theo va publicar dos EPs el 2022: Paradise i l'EP de Nadal Julmusiken. El seu favorit de l'EP Paradise és la cançó "Shady", mentre que de l'EP de Nadal prefereix "Julmusiken".

## Referències

* ↑ «Sweden: Melodifestivalen 2022». Eurovisionworld. [Consulta: 19 març 2024].
* 1 2 3 «Theoz diu que el tema "Mer av dig" del Melodifestivalen 2023 és el "següent nivell"». Wiwibloggs, 20-01-2023. [Consulta: 19 maig 2024].
* ↑ «Theoz canvia de nom: "He crescut"». Aftonbladet, 10-04-2024. [Consulta: 19 maig 2024].

## Enllaços externs

* TikTok de Theo
* Instagram de Theo
# Thengal Kachari Autonomous Council

El Thengal Kachari Autonomous Council és una entitat autònoma d'Assam.
Fou aprovat el 12 d'agost de 2005 i les tribus que inclou no formaven una ètnia reconeguda com a separada de les 23 que hi ha a Assam (14 als districtes de les muntanyes i 9 a les planes). Aquestes tribus viuen als districtes de Jorhat i Golaghat. Els thengal són una branca dels kachari, però haurien d'haver estat inclosos al Sonowal Kachari Autonomous Council creat per la branca sonowal de la mateixa ètnia.
El districte fou concedit a petició del Thengal (o Thangal) Kachari Autonomous Council (TKAC) Demand Committee, creat el març del 2005 a Titabor, prop de Jorhat, a l'Alt Assam. Al cap d'un mesos el moviment va arribar a un acord amb el govern (10 d'agost 2005) i la llei fou aprovada dos dies després. Un comitè executiu d'11 membres es va constituir de manera provisional.
# Timàlia de ventre lleonat

La timàlia de ventre lleonat (Dumetia hyperythra) és un ocell de la família dels timàlids (Timaliidae).

## Hàbitat i distribució

Habita zones amb arbres, matolls, herba o bambú de les terres baixes de l'Índia des d'Uttar Pradesh, sud-oest de Nepal i oest de Bangladesh cap al sud fins l'est de Maharashtra i nord d'Andhra Pradesh. A l'Índia meridional, als Ghats Occidentals fins l'est de Gujarat i sud de Rajasthan, i als Ghats Orientals fins al sud d'Andrha Pradesh i Sri Lanka.

## Referències

* ↑ «Timàlia de ventre lleonat». Cercaterm. TERMCAT, Centre de Terminologia. Rev. 20/12/2021(català)
# Tioèter

Un tioèter en química orgànica és un compost químic que conté el grup funcional format per un pont de sofre entre dues cadenes amb carbonis (R-S-R' o R¹-S-R²) com es mostra en la imatge de la dreta. Essent el sofre anàleg d'un grup èter (R-O-R'), aquest grup s'anomena grup tioèter. Tradicionalment els tiols reben el nom de mercaptans.
Com molts altres composts que contenen sofre, els tioèters volàtils tenen olors característiques desagradables.
Un tioèter és similar a un èter, contenint un àtom de sofre en lloc d'un àtom d'oxigen. Dequt al fet que oxigen i sofre pertanyen al grup dels amfigens en la taula periòdica, les propietats químiques dels èters i tioèters tenen alguns punts en comú, però en general la reactivitat dels tiols és més alta en tenir més acidesa i més capacitat d'oxidació. Aquest grup funcional és important en biologia, especialment en l'aminoàcid metionina i el cofactor biotina.

## Obtenció

* Els tioèters acostumen a prepara-se per l'alquilació dels tiols:
    R-Br + HS-R' → R-S-R' + HBr
* Un mètode alternatiu és per addició de tiol a un alquè, típicament catalitzada per radicals lliures:
    R-CH=CH₂ + HS-R' → R-CH₂-CH₂-S-R'

## Reactivitat

* Mentre que els èters són generalment estables, els tioèters (R-S-R) s'oxiden fàcilment a sulfòxids (R-S(=O)-R), els quals poden continuar oxidant-se a sulfona (R-S(=O)₂-R).

## Exemples de tioèters

Degut a la seva olor desagradable alguns tioèters es fan servir com a additiu per a donar una olor al gas d'ús domèstic que sinó són inodors (metà, età, butà…) com el metiltiol CH₃-SH. L'olor característica de la ceba i la seva picantor és deu al propanotiol. CH₃-CH₂-CH₂-SH. L'olor del alls i la picantor són pel sulfur de dietil. CH₂-CH-S-CH-CH₂.

## Referències

* ↑ Cremlyn, Richard James. An Introduction to Organosulfur Chemistry. Chichester: John Wiley and Sons, 1996. ISBN 0-471-95512-4.
# Tit Meni

Tit Meni (en llatí: Titus Maenius) va ser un militar romà del segle ii aC. Formava part de la gens Mènia, una gens romana d'origen plebeu.
Va ser pretor urbà l'any 186 aC, i després va servir com a tribú dels soldats o tribú militar l'any 180 aC en l'exèrcit del pretor Quint Fulvi, que va combatre contra els celtibers d'Hispània a la zona central del territori.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 897.
# Titaina

* Per a altres significats, vegeu «Titaina (Morera)».
La titaina és un plat típic de l'Horta de València, especialment del Cabanyal-Canyamelar, actualment un quarter de la ciutat de València al País Valencià. És una mena de samfaina feta amb tomata, pimentó, pinyons, all i tonyina de sorra.

## Referències

* ↑ La titaina, un plato ligado a la historia de El Cabanyal, valenciaplaza, 14 d'octubre de 2016
* ↑ Titaina a l'Observatori de la Llengua valenciana
* ↑ Recepta de Titaina al Calaixet de la Iaia
* ↑ Titaina Arxivat 2017-05-31 a Wayback Machine. al web de Vicente Verdú Pla
* ↑ La titaina: el guiso marinero por excelencia Arxivat 2017-06-19 a Wayback Machine. a la gastronosfera
# To Potami

El Riu (en grec: Το Ποτάμι, To potami) va ser un partit polític socioliberal de Grècia. El partit es va posar en marxa l'11 de març de 2014, pel presentador de televisió Stavros Theodorakis.
No tenia una línia política oficial, ja que Theodorakis assegurava que "el partit junta gent i projectes de tot l'espectre polític.", però de facto es situava en el centreesquerra. El partit estava afiliat al partit europeu Aliança Progressista de Socialistes i Demòcrates i es basava principalment en la popularitat personal de Theodorakis per atraure els votants.
Després d'un inici potent amb 17 diputats, va anar perdent progressivament suport electoral i membres destacats, que passarien a Nova Democràcia o a l'aliança del PASOK. Amb aquest darrer hi participarien en la formació d'una plataforma àmplia (KINAL) fins al 2018, quan decideixen abandonar-la per diferències polítiques fruit dels acords amb Macedònia.
Després dels resultats de les eleccions europees de 2019, on perdrien els seus dos escons, Stavros Theodorakis anunciaria la seva dimissió i el partit no participaria de les següents eleccions legislatives. Poc després el partit es dissoldria definitivament.

## Resultats electorals
### Parlament Hel·lènic

| Any | Parlament Hel·lènic | Parlament Hel·lènic | Parlament Hel·lènic | Parlament Hel·lènic | Parlament Hel·lènic | Pos. | Govern | Líder |
| Any | Vots | % | ±pp | Escons | +/− | Pos. | Govern | Líder |
| 2015 (I) | 373,868 | 6.1% | Nou | 17 / 300 | 17 | #4 | Oposició | Stavros Theodorakis |
| 2015 (II) | 222,166 | 4.1% | -2.0 | 11 / 300 | 6 | #6 | Oposició | Stavros Theodorakis |
| 2019 | No participa | No participa | No participa | No participa | No participa | No participa | Extraparlamentari | Stavros Theodorakis |

### Parlament Europeu

Parlament Europeu :
| Any | Vots | % | ±pp | Escons | +/− | Pos. | Líder |
| 2014 | 377,438 | 6.6% | Nou | 2 / 21 | Nou | #5 | Stavros Theodorakis |
| 2019 | 86,003 | 1.5% | -5.1 | 0 / 21 | 2 | #9 | Stavros Theodorakis |

## Referències

* 1 2 3 4 «Another party arrives on Greece's increasingly diffuse political scene». MacroPolis, 05-03-2014. [Consulta: 15 març 2014].
* ↑ «Journalist launches To Potami but remains vague on ideology, candidates». Kathimerini, 04-03-2014. [Consulta: 15 març 2014].
* ↑ «PASOK alarm over slide in opinion polls as new party makes strong debut». Kathimerini, 06-03-2014. [Consulta: 15 març 2014].
* ↑ «Ο Θεοδωράκης διέγραψε τον βουλευτή Φωτήλα από το Ποτάμι».
* ↑ Newsroom. «Αποχώρησε από το Ποτάμι η Κατερίνα Μάρκου – Η απάντηση Θεοδωράκη» (en greek), 21-11-2016. [Consulta: 3 febrer 2024].
* ↑ «Potami drops out of Movement for Change alliance | eKathimerini.com» (en anglès), 01-07-2018. [Consulta: 3 febrer 2024].
* ↑ «Potami throws in the towel after EU election battering | eKathimerini.com» (en anglès), 29-05-2019. [Consulta: 3 febrer 2024].
* ↑ «Το Ποτάμι: Αναστολή λειτουργίας αποφάσισε το Πολιτικό Συμβούλιο» (en grec), 18-11-2019. [Consulta: 3 febrer 2024].
# Tradescantia zebrina

Tradescantia zebrina, anteriorment coneguda com a Zebrina pendula, és una espècie de planta originària de l'est de Mèxic. Es fa servir com planta d'interior. Tradescantia zebrina té fulles amb el patró de les ratlles de les zebres. És una planta ornamental que es multiplica per esqueixos, es pot fer servir per a cobrir el sòl. A la regió de Tabasco, se'n fa una infusió coneguda com a matali i a la Xina es fa servir com a lubricant. Per una repetida manipulació pot produir dermatitis per contacte, especialment per contacte amb la saba que és clara i aquosa.

## Enllaços externs

* Dave's Garden - Community website for home gardeners providing supplies, techniques, and discussion forums
* Imperium Plantae: Matali - Recipe for matali drink
# Torneig d'Istanbul 2016

«Torneig d'Istanbul 2016» té aquests significats:
* Torneig de tennis masculí: TEB BNP Paribas İstanbul Open 2016
* Torneig de tennis femení: TEB BNP Paribas İstanbul Cup 2016
# Tractat de Florència

Tractat de Florència té aquests significats:
* Tractat de Florència de 1439 vegeu Concili de Basilea, Ferrara i Florència#Florència
* Tractat de Florència (1557), en què Felip II d'Espanya i Cosme I de Mèdici van acordar la creació de l'Estat dels Presidis de Gran Ducat de Toscana
* Tractat de Florència (1801), pel qual el regne de Nàpols pactava la seva rendició als exèrcits francesos de Napoleó
* Tractat de Florència (1844), pel qual el Ducat de Lucca passava a formar part del Gran Ducat de Toscana
* Tractat de Florència (1913), en què van quedar definides les fronteres d'Albània.
# Tripp

Tripp és una població dels Estats Units a l'estat de Dakota del Sud. Segons el cens del 2000 tenia 711 habitants.

## Demografia

Segons el cens del 2000, Tripp tenia 711 habitants, 321 habitatges, i 183 famílies. La densitat de població era de 473,3 habitants per km².
Dels 321 habitatges en un 21,2% hi vivien nens de menys de 18 anys, en un 48,9% hi vivien parelles casades, en un 6,2% dones solteres, i en un 42,7% no eren unitats familiars. En el 39,3% dels habitatges hi vivien persones soles el 24,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,68.
Per edats la població es repartia de la següent manera: un 17,4% tenia menys de 18 anys, un 3,9% entre 18 i 24, un 19,4% entre 25 i 44, un 20,1% de 45 a 60 i un 39,1% 65 anys o més.
L'edat mediana era de 54 anys. Per cada 100 dones de 18 o més anys hi havia 76,8 homes.
La renda mediana per habitatge era de 24.609 $ i la renda mediana per família de 34.531 $. Els homes tenien una renda mediana de 26.500 $ mentre que les dones 16.397 $. La renda per capita de la població era de 16.231 $. Entorn del 13,7% de les famílies i el 18,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tripp». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Tripp». American Fact Finder. Oficina del Cens dels Estats Units, 12-01-2010.
# Tizoughrane

Tizoughrane (àrab تزغران) és una comuna rural de la província de Tiznit de la regió de Souss-Massa. Segons el cens de 2014 tenia una població total de 4.769 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tractat d'El Pardo (1761)

El Tractat d'El Pardo fou un tractat internacional signat el 12 de febrer de 1761 entre representants dels imperis espanyols i portuguesos.
Segons els termes del tractat, tots els punts del Tractat de Madrid (1750) foren anul·lats. Les raons d'aquest nou tractat eren les dificultats trobades durant els 1750s per establir una frontera clara entre les noves possessions espanyoles i portugueses a Amèrica del Sud sobre un enorme territori desconegut. Després de la Guerra Guaraní de 1756 i l'accessió al tron de Carles III d'Espanya el 1759, el rei espanyol va decidir que calia una revisió general dels tractats amb Portugal.
Aquest tractat no va restablir els antics acords de Tordesillas – Saragossa, però va afirmar que cada part conservaria les seves possessions reals. Així doncs, no va resoldre disputes pendents sobre què pertanyia exactament a qui, sinó que va servir perquè ambdues parts conservessin les seves possessions i reservessin els seus drets i pretensions a l'espera d'una solució definitiva. Al mateix temps, va provocar incertesa sobre l'estat dels compromisos territorials més antics, que van des de Tordesillas fins a la pau d'Utrecht (6 de febrer de 1715). Aquesta incertesa es va aixecar molt parcialment el 1777, després de la [] i la Segona expedició de Cevallos a Río Grande, quan els dos governs van arribar a un nou compromís mitjançant el Tractat de San Ildefonso (1 d'octubre de 1777). Aquest nou tractat implicava un nou intent de delimitar la frontera entre els dos imperis a Amèrica del Sud. Tot i que mai no es va aplicar completament, juntament amb els tractats de Madrid i El Pardo, va oferir el context de l'expansió portuguesa i posteriorment brasilera cap a l'oest al cor del continent.

## Referències

* 1 2 «Erasing the Line: The Treaties of Madrid (1750) and San Ildefonso (1777)» (en anglès). [Consulta: 7 novembre 2020].

## Vegeu també

* Llista de tractats
# Serra-di-Scopamène

Serra-di-Scopamène (en cors Sarra di Scupamè) és un municipi francès, situat a la regió de Còrsega, al departament de Còrsega del Sud. L'any 1999 tenia 120 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 282 | 299 | 283 | 237 | 154 | 120 |

## Administració

Llista d'alcaldes :
| Període | Identitat | Partit | Qualitat |
| 2001 | Jean-Paul Rocca Serra | | |
# Urga

«Urga o Urgà» té aquests significats:
* Geografia: Urga (o Urgà), del mongol Örgöö ('palau'), antic nom d'Ulan Bator, la capital de Mongòlia
* Cinema: Urga (pel·lícula) (en rus Урга), pel·lícula de 1992 del director rus Nikita Mikhalkov
# Mastí brasiler

El mastí brasiler (fila brasileiro com a denominació original) és una raça de gos.

## Història i origen

Els seus ancestres van ser introduïts en el segle xvii a Brasil durant el període colonial. Aquesta raça va ser una barreja entre un Mastiff i un Dogo, aportant-li un bon olfacte i una gran força. Antigament era ensinistrat per a caçar als esclaus que s'escapaven. Te poca o nula influència dels gossos indígenes sud-americans de l'època pre-cabralina.

## Descripció

Fort i valent, el Fila Brasiler té el cap ample i quadrat, el musell és poderós i curt dotat amb una tòfona ampla. Els ulls són mitjans i de color fosc, les orelles són en forma de V i dutes caigudes. De coll fort i amb papada. De cos llarg, pit ample i alt de grupa. Els membres són llargs i forts. La cua és llarga i duta caiguda.
Pelatge: Pèl curt, suau i espès. Tots els colors.
Alçada: Mascles entre 65 i 75 cm. Femelles entre 60 i 70 cm.
Pes: Mascles per sobre dels 50 Kg i femelles més de 40 Kg.

## Cures

És un gos que prefereix els climes temperats, encara que s'adapta a qualsevol temperatura. És molt resistent.

## Temperament

Valent i fort, és molt desconfiat amb els estranys, només els accepta en presència del seu amo, al que és extremadament fidel, fins tal punt que pot arribar a ser perillós. En la família és sociable, amable i fins afectuós. Posseeix un instint guardià cuidant bé de la seva família i els seus béns.

## Entrenament

El seu amo deu conèixer a aquesta classe de gossos a causa de la seva sensibilitat i agressivitat. Deu apropar-lo a la família perquè es relacioni des de cadell amb altres cadells i amb la gent. No suporta viure en llocs tancats ni la vida urbana.

## Utilitat

Empleat com guardià de ramats i de les grans finques. És un útil caçador per a la caça del jaguar. Considerat en alguns països com raça potencialment perillosa.

## Referències

* ↑ «Fila Brasileiro Dog Breed Pictures, Characteristics, & Facts». dogtime.com. [Consulta: 1r maig 2022].
* ↑ Peltier, Chico. «Resumo sobre a História do Fila Brasileiro - CAFIB», 18-03-2016. [Consulta: 1r maig 2022].
* 1 2 van Asch, Barbara; Zhang, Ai-bing; Oskarsson, Mattias C. R.; Klütsch, Cornelya F. C.; Amorim, António «Pre-Columbian origins of Native American dog breeds, with only limited replacement by European dogs, confirmed by mtDNA analysis». Proceedings of the Royal Society B: Biological Sciences, 280, 1766, 07-09-2013, pàg. 20131142. DOI: 10.1098/rspb.2013.1142. PMC: PMC3730590. PMID: 23843389.
* ↑ «Fila Brasileiro». Fédération Cynologique Internationale. [Consulta: 1r maig 2022].
* ↑ «Padrão da Raça - CAFIB». cafibbrasil.com. [Consulta: 1r maig 2022].

## Enllaços externs

* Llistat de races de gossos i descripció a la web d'Affinity.